ಧೋನಿಯ 7 ಸೆಕೆಂಡ್ ಮುಖ ದರ್ಶನಕ್ಕೆ ಇನ್ಸ್ಟಾ ಧೂಳ್ ಟಾಪ್ 5 ಕ್ರಿಕೆಟ್ ಸುದ್ದಿಗಳು.. ಸೋಷಿಯಲ್ ಮೀಡಿಯಾದಲ್ಲಿ ಕ್ರಿಕೆಟ್ ಹವಾ.. ಟೀಮ್ ಇಂಡಿಯಾ ಮಾಜಿ ನಾಯಕ ಸೋಷಿಯಲ್ ಮೀಡಿಯಾದಲ್ಲಿ ಆಯಕ್ಟಿವ್ ಇಲ್ಲಾ ಅಂದ್ರೂ, ಹವಾ ಕಿಂಚಿತ್ತೂ ಕಡಿಮೆಯಾಗಿಲ್ಲ. ರಿಷಭ್ ಪಂತ್, ರೋಹಿತ್ ಶರ್ಮಾ, ಸೂರ್ಯ ಕುಮಾರ್ ಜೊತೆಗಿನ ಇನ್ಸ್ಸ್ಟಾ ಗ್ರಾಂ ಲೈವ್ನಲ್ಲಿ ಮಾಹಿ ನೀಡಿದ್ದು, ಕೇವಲ 7 ಸೆಕೆಂಡ್ ಮುಖ ದರ್ಶನ. ಅದರ ಬೆನ್ನಲ್ಲೇ ಶುರುವಾದ ಧೋನಿ ಟ್ರೆಂಡಿಂಗ್ ಇನ್ನೂ ನಿಂತಿಲ್ಲ. ಬೇರ್ ಸ್ಟೋ ವರ್ಕೌಟ್ ನೋಡಿ., ಆದ್ರೆ ಗಾಬರಿ ಆಗ್ಬೇಡಿ.! ಇಂಗ್ಲೆಂಡ್ನ ಬ್ಯಾಟ್ಸ್ಮನ್ ಜಾನಿ ಬೇರ್ ಸ್ಟೋ, ವಿಶ್ವದ ಒನ್ ಆಫ್ ದ ಫಿಟ್ಟೆಸ್ಟ್ ಕ್ರಿಕೆಟ್. ಇದರ ಹಿಂದಿನ ಸೀಕ್ರೆಟ್ ಹಾರ್ಡ್ಕೋರ್ ವರ್ಕೌಟ್.! ಹಾಗಂತ ತುಂಬಾ ಸೀರಿಯಸ್ ಆಗೇನ್ ಇರಲ್ಲ.. ಜಿಮ್ನಲ್ಲಿ ಈ ತರ ತಮಾಷೆನೂ ಮಾಡ್ತಾರೆ. ಮಾರ್ನಸ್ ಲಬುಶೇನ್ ಬ್ಯಾಟಿಂಗ್ಗೆ ಶ್ವಾನವೇ ಫೀಲ್ಡರ್.! ಆಸ್ಟ್ರೇಲಿಯಾ ಬ್ಯಾಟ್ಸ್ಮನ್ ಮಾರ್ನಸ್ ಲಬುಶೇನ್, ವಿಶಿಷ್ಟ ರೀತಿಯಲ್ಲಿ ಬ್ಯಾಟಿಂಗ್ ಅಭ್ಯಾಸ ನಡೆಸಿದ್ದಾರೆ. ಬ್ಯಾಟ್ ಬದಲು ಸ್ಟಿಕ್ನೊಂದಿಗೆ ವಿಚಿತ್ರ ಪಿಚ್ನಲ್ಲಿ ಫ್ರಾಕ್ಟಿಸ್ ಮಾಡಿದ್ದಾರೆ. ವಿಶೇಷ ಅಂದ್ರೆ, ಈ ಅಭ್ಯಾಸದಲ್ಲಿ ಫೀಲ್ಡರ್ ಆಗಿದ್ದು ಅವರ ಶ್ವಾನ. ಮನಸೆಲ್ಲಾ ಧೋನಿ, ಮನೆಯೆಲ್ಲಾ ಮಾಹಿ.! ಧೋನಿಯನ್ನ ಅಭಿಮಾನಿಗಳು ಯಾವ ಮಟ್ಟಿಗೆ ಆರಾಧಿಸ್ತಾರೆ ಅನ್ನೋದಕ್ಕೆ ಹತ್ತು ಹಲವು ಇನ್ಸಿಡೆಂಟ್ಗಳನ್ನ ನಾವು ನೋಡಿದ್ದೇವೆ. ಇದೀಗ ಮತ್ತೊಬ್ಬ ಹೊಸ ಅಭಿಮಾನಿ ಅಭಿಮಾನವನ್ನ ಹೇಗಿದೆ ನೋಡೋಣ.. ಈ ಫ್ಯಾನ್ ಮನಸಲ್ಲಿ ಮಾತ್ರವಲ್ಲ.. ಮನೆಯ ತುಂಬೆಲ್ಲಾ ಧೋನಿಯೇ ಇದ್ದಾರೆ. ಇನ್ ಡೋರ್ನಲ್ಲಿ ಮೊಹಮ್ಮದ್ ಕೈಫ್ ಗಲ್ಲಿ ಕ್ರಿಕೆಟ್.! ಟೀಮ್ ಇಂಡಿಯಾದ ಮಾಜಿ ಕ್ರಿಕೆಟಿಗ, ಹಾಲಿ ವಿಶ್ಲೇಷಕ ಮೊಹಮ್ಮದ್ ಕೈಫ್ ಜಾಲಿ ಮೂಡ್ಗೆ ಜಾರಿದ್ದಾರೆ. ಮಕ್ಕಳೊಂದಿಗೆ ಮನೆಯೊಳಗೆ ಒನ್ ಟಿಪ್, ಒನ್ ಹ್ಯಾಂಡ್ ಕ್ರಿಕೆಟ್ ಅನ್ನ ಕೈಫ್ ಆಡಿದ್ದಾರೆ. ಈ ವಿಡಿಯೋ ಸಖತ್ ಟ್ರೆಂಡಿಂಗ್ನಲ್ಲಿದೆ.